TERVIKTEKST

Muudetud 14.11.2006

määrusega nr 41

VIIMSI VALLAVOLIKOGU

# M Ä Ä R U S

10. mai 2005 nr 21

Määrus kehtestatakse Veeseaduse § 23 lg 1, Kohaliku omavalitsuse korralduse seaduse § 6 lg 1 ja Viimsi Valla Põhimääruse § 5 lg 1 alusel.

**Reovee kohtkäitluse ja äraveo eeskiri**

**1. Üldsätted**

1.1. Käesolev reovee kohtkäitluse ja äraveo eeskiri (edaspidi eeskiri) reguleerib õigussuhteid, mis tekivad seoses reovee kohtkäitluse ning kogumismahutitest äraveo ja ühiskanalisatsiooni purgimisega Viimsi valla territooriumil.

1.2. Käesolevas eeskirjas reovee kohta sätestatut kohaldatakse ka fekaalide kohtkäitlusele ja äraveole. Reovee äraveo ja purgimise korra kohta sätestatut kohaldatakse ka keldritesse, tehnilistesse rajatistesse ja mujale kogunenud reo-, sademete-, drenaaži- ning muu pinnase- ja pinnavee äraveole.

1.3. Käesolevat eeskirja ei kohaldata, kui kinnistu omanikul peab Veeseaduse kohaselt olema reovee ärajuhtimiseks vee erikasutusluba.

1.4. Eeskiri on kohustuslik täitmiseks kõigile Viimsi vallas asuvatele juriidilistele ja füüsilistele isikutele.

1.5. Mõisted

1.5.1. ehitis – hoone või rajatis;

1.5.2. fekaalid – kuivkäimlatest väljaveetavad jäätmed;

1.5.3. heitvesi – kasutusel olnud ning loodusesse tagasi juhitav vesi või kanalisatsiooni abil ärajuhitav sademevesi;

1.5.4. kanaliseerimine – reovee kogumine ja ärajuhtimine kanalisatsiooni kaudu;

1.5.5. kinnistu – kinnisturaamatusse iseseisva üksusena kantud kinnisasi, hoonestusõiguse alusel kasutatauv maa, või ehitise, kui vallasasja, juurde kuuluv maa;

1.5.6. kinnistu kanalisatsioon – liitumispunktist kinnipoolsed ehitised ja seadmed (sealhulgas ehitiste sisekanalisatsioon) kinnistult reovee ärajuhtimiseks ühiskanalisatsiooni;

1.5.7. liitumine – kinnistu veevärgi torustiku ühendamine ühisveevärgi torustikuga või kinnistu kanalisatsiooni ühendamine ühiskanalisatsiooni rajatistega veevarustuse ja/või reovee ärajuhtimise teenuste edaspidiseks kasutamiseks;

1.5.8. purgimiskoht – tekkekohast äraveetud reovee ja/või fekaalide ühiskanalisatsiooni leskmise koht;

1.5.9. purgimisteenus - reovee tekkekohast väljapumpamine, äravedamine ning ühiskanalisatsiooni purgimiskohta väljalaskmine;

1.5.10. rajatis – maapinnaga püsivalt ühendatud, inimtegevuse tulemusena valminud ehitis, mis ei ole hoone.

1.5.11. reostus – vee omaduni halvendav saasteainete, organismide, soojuse või radioaktiivsuse sisaldus vees;

1.5.12. reovesi – üle hasjustuspiiri rikutud ja puhastamist vajav vesi, heitvesi, või saastunud sademevesi;

1.5.13 reovee kohtkäitlus - reovee kogumine, vajadusel puhastamine, paigutamine pinnasesse või pinnasele, kompostimine reovee tekkekoha kinnistu piires;

1.5.14. reovee kogumismahuti - vettpidav rajatis reovee kogumiseks, samuti kuivkäimla lampkast;

1.5.15. vee-ettevõtja – ettevõtja, kes osutav veevarustuse ja reovee ärajuhtimise teenuseid ühisveevärgi ja –kanalisatsiooni abil;

1.5.16. ühisveevärk- ja kanalisatsioon – ehitiste ja seadmete süsteem, mitte kaudu toimub kinnistute veega varustamine või reovee ärajuhtimine ning, mis on vee-ettevõtja hallatav või teenindab vähemalt 50 elanikkuu. Ühisveevärgi ja –kanalisatsioonina käsitletakse ühisveevärki või ühiskanalisatsiooni eraldi või mõlemat üheskoos;

[Muudetud - Viimsi Vallavolikogu 14.11.2006 määrusega nr 41 - jõust.17.11.2006]

**2. Reovee kohtkäitluse kasutuse tingimused**

2.1. Reovee kohtkäitlust võib kasutada aladel, mida valla ühisveevärgi ja -kanalisatsiooni arendamise kava kohaselt ei kaeta ühiskanalisatsiooniga.

2.2. Reovee kohtkäitlusviise, välja arvatud suhteliselt puhta reovee ärajuhtimine (basseini tühjendamine jne.), lubatakse kasutada vaid isikliku majapidamise olmereovee käitlemiseks reovee tekkekoha kinnistu piires. Kogumismahutit võib väljapoole reovee tekkekoha kinnistu piire erandina kasutada ainult vastava reaalservituudi seadmise lepingu olemasolul.

2.3. Erandina võib hoonestatud ning valla ühisveevärgi ja -kanalisatsiooni arendamise kava kohaselt ühiskanalisatsiooniga kaetaval alal, kuni ühiskanalisatsiooni rajamiseni, uute ja rekonstrueeritavate ehituste puhul kasutada reovee kohtkäitlusviisidest reovee kogumist kogumismahutisse.

2.4. Punktides 2.3 ja 8.1 toodud juhul antakse reovee kohtkäitlusluba kuni viieks aastaks, kusjuures kinnistu omanik peab endale võtma kohustuse tähtaja möödumisel kinnistu ühiskanalisatsiooniga liitumiseks. Kui kohtkäitlusloa lõppemise tähtajaks pole ühiskanalisatsioon valminud, võib luba erandkorras pikendada.

2.5. Reovee kogumismahuti tuleb ehitada selliselt, et oleks võimalik reovee takistusteta regulaarne äravedu ning pärast ühiskanalisatsiooni ehitamist kinnistu kanalisatsiooni ühendamine ühiskanalisatsiooniga.

2.6. Reovee kohtkäitluse projekteerimiseks tuleb kinnistu omanikul taotleda Viimsi Vallavalitsuselt (edaspidi vallavalitsus) põhimõtteline nõusolek kohtkäitluse rajamiseks. Taotluse vorm on esitatud käesoleva eeskirja lisas 1.

2.7. Reovee kohtkäitluse ehitamiseks ja kasutamiseks tuleb kinnistu omanikul taotleda vallavalitsuselt reovee kohtkäitlusluba. Reovee kohtkäitlusluba on tähtajaline.

2.8. Reovee kohtkäitlusel reovee osaliseks või täielikuks paigutamiseks pinnasele või pinnasesse kinnistu piirides peab kinnistu omanikul olema reovee kohtkäitlusloa koosseisus luba veeheiteks, mille annab vallavalitsus, lähtudes Veeseadusest, veekogusse või pinnasesse juhitava reovee kohta esitatud nõuetest ja tervisekaitselise heaolu tagamise võimalustest kinnistul.

2.9. Vee-ettevõtjal on õigus saada vallavalitsuselt informatsiooni vee- ettevõtja tegevuspiirkonda väljastatud kohtkäitluslubade kohta.

[Muudetud - Viimsi Vallavolikogu 14.11.2006 määrusega nr 41 - jõust.17.11.2006]

**3. Reovee kohtkäitlusloa taotlemine**

3.1 Kinnistu omanik, kes taotleb reovee kohtkäitlusluba, esitab vallavalitsusele:

1) käesoleva eeskirja lisas 2 toodud vormi kohase taotluse;

2) kinnistu plaani koos olemasolevate ja projekteeritud reovee kohtkäitlusrajatiste koosseisu ning paigutusega, samuti joogivee saamise rajatiste paigutusega. Kinnistu plaan peab haarama kõrvalkinnistuid kuni nendel paiknevate hooneteni;

3) kinnistul paiknevate ehitiste projekti, mis tagastatakse omanikule koos loaga.

3.2 Kui samaaegselt taotletakse luba ka veeheiteks, on vallavalitsusel sõltuvalt reovee paigutusviisist õigus nõuda täiendavaid andmeid pinnakatte, pinnase, põhjavee taseme ja joogivee saamise rajatiste kohta, viimast ka kinnistuga piirneva ala kohta.

3.3 Nõuetekohase taotluse ja vajalikud lisaandmed esitanud kinnistu omanikule väljastab vallavalitsus reovee kohtkäitlusloa käesoleva eeskirja lisas 3 toodud vormi kohaselt ühe kuu jooksul arvates taotluse esitamisest tingimusel, et reovee käitlemine on võimalik keskkonnakaitse ja tervisekaitselise ohutuse ning käesoleva eeskirja nõudeid järgides. Loa väljastamisel tuleb lähtuda Veeseadusest ja veekogusse või pinnasesse juhitava reovee kohta esitatud nõuetest.

3.4 Kui reovee kohtkäitlusluba pole võimalik väljastada, teatab vallavalitsus sellest taotlejale kirjalikult koos keeldumise põhjustega.

3.5 Reovee kohtkäitlusloas määratakse käidelda lubatava reovee liik ja kogus, reovee käitlusviis ning vajadusel nõuded reoveele ja käitlusrajatistele.

3.6 Reovee kohtkäitlusloa tähtaja saabudes on kinnistu omanikul õigus taotleda loa pikendamist. Loa pikendamiseks tuleb lisaks taotlusele esitada andmed kasutatud vee ja reovee kohtkäitluse koguste kohta viimasel kalendriaastal, kogumismahutite kasutamisel reovee äraveodokumendid viimase kahe aasta kohta. Luba pikendatakse järgnevaks perioodiks, kui on järgitud varasema loa nõudeid ja tingimusi. Varasema loa tingimusi muudetakse kui see tuleneb seadusest või reovee kohtkäitluse käigus on selgunud selle ohtlikkus keskkonnale või tervisekaitselisele heaolule.

[Muudetud - Viimsi Vallavolikogu 14.11.2006 määrusega nr 41 - jõust.17.11.2006]

**4. Reovee kohtkäitlusrajatise projekteerimine ja ehitamine**

4.1. Reovee kohtkäitlusrajatise projekteerimine, ehitamine ja kasutusse võtmine toimub Planeerimisseaduse, Ehitusseaduse ja Viimsi valla ehitusmääruse kohaselt.

4.2. Reovee kohtkäitlusrajatiste projekt tuleb kooskõlastada vallavalitsusega.

4.3. Valminud reovee kohtkäitlusrajatised kuuluvad ülevaatamisele vallavalitsuse esindaja ning vastavalt Ühisveevärgi ja -kanalisatsiooni seadusele määratud volitatud isiku poolt, kes võivad nõuda rajatiste katsetamist enda juuresolekul. Rajatiste vastavus nõuetele vormistatakse õiendiga.

4.4. Reovee kohtkäitlusrajatiste kasutuselevõtt vormistatakse eraldi kasutusloaga, väljaarvatud hoonete koosseisus ehitatavad lampkastid. Ehitistele, kus reovesi tekib, vormistatakse kasutusluba reovee kohtkäitlusrajatiste kasutusloa olemasolul või viimasega samaaegselt.

4.5. Punkt 2.3 kohaselt väljastatud reovee kohtkäitlusloa puhul vormistatakse reovee kohtkäitlusrajatiste ehitusluba loana ajutiste ehitiste püstitamiseks koos ehitiste likvideerimistähtaja näitamisega. Likvideerimistähtaega võib erandina pikendada vaid vallavalitsuse nõusolekul juhul, kui kinnistu asukohas pole välja ehitatud ühiskanalisatsioon.

[Muudetud - Viimsi Vallavolikogu 14.11.2006 määrusega nr 41 - jõust.17.11.2006]

**5. Reovee kohtkäitlusrajatiste kasutamine ja järelevalve**

5.1. Reovee kohtkäitlusrajatiste kasutamisel tuleb järgida ehitise kasutamis- ja hooldusjuhendit, reovee kohtkäitlusloa nõudeid ja vallavalitsuse ettekirjutusi. Rajatiste kasutamise ja hoolduse eest vastutab rajatiste omanik.

5.2. Reovee kohtkäitlusrajatiste omanik on kohustatud koheselt teatama vallavalitsusele igast rajatiste avariist, sealhulgas reoveemahutite lekkest või ületäitumisest ning võtma tarvitusele kõik meetmed tekkinud reostuse kõrvaldamiseks ja keskkonnaohutuse tagamiseks.

5.3. Reovee kohtkäitlusrajatiste tehnilise seisundi ja nende nõuetekohase kasutamise üle teostab vallavalitsus järelevalvet vastavalt Keskkonnajärelevalve seadusele, Viimsi **valla heakorra eeskirjale** ning käesolevale eeskirjale, kaasates vajadusel spetsialiste ning eksperte.

5.4. Järelevalve teostajal on õigus nõuda reovee kohtkäitlusrajatiste omanikult rajatiste projekti, kasutamis- ja hooldusjuhendi ning kasutusloa esitamist, samuti ülemõõtmise ja kontrolli teostamist, **reovee kogumismahuti puhul reovee äravedu tõendava dokumentatsiooni esitamist.**

5.5. Järelevalve teostajal on õigus rikkumiste avastamisel teha rikkujale kohustuslikke ettekirjutusi rikkumiste kõrvaldamiseks. Rikkumiste tähtajaks mittekõrvaldamisel on vallavalitsusel õigus tühistada väljaantud reovee kohtkäitlusluba, samuti korraldada rikkuja kulul rajatiste nõuetele vastavusse viimine.

Punkti 4.5 kohaselt vormistatud rajatiste likvideerimistähtaja ületamisel korraldada rajatiste likvideerimine.

[Muudetud - Viimsi Vallavolikogu 14.11.2006 määrusega nr 41 - jõust.17.11.2006]

**6. Reovee äraveo ja purgimise kord**

6.1. Ettevõtja, kes ei ole vee-ettevõtjaks, peab purgimisteenuste osutamiseks sõlmima lepingu vee-ettevõtjaga, kelle tegevuspiirkonnas toimub purgimine.

6.2. Reovett on lubatud purgida üksnes detailplaneeringuga või selle puudumisel ehitusprojektiga määratud purgimiskohtadesse. Purgimiskohtade projekteerimine, ehitamine ja kasutusse võtmine toimub Planeerimisseaduse, Ehitusseaduse ja Viimsi valla ehitusmääruse kohaselt. Purgimiskohtade asukohad määrab vallavalitsus, kooskõlastades asukohavaliku eelnevalt Tallinna ja Harjumaa Tervisekaitsetalitusega. Väljaspool nimetatud kohti on reovee purgimine keelatud.

6.3. Projektijärgsed purgimiskohad, mida võib kasutada purgimisteenust osutav ettevõtja, purgitava reovee lubatud kogused, reostusaste ja muud näitajad, samuti purgitava reovee koguse arvestuse ning purgimise eest tasu maksmise tingimused ja kord määratakse vee-ettevõtja ja purgimisteenust osutava ettevõtja vahelises lepingus.

6.4. Reovee äraveo eest tasub teenuse tellija purgimisteenuse osutajale vastavalt teenuse osutaja ja teenuse tellija vahelisele lepingule või äraveo maksedokumendile.

[Muudetud - Viimsi Vallavolikogu 14.11.2006 määrusega nr 41 - jõust.17.11.2006]

**7. Vastutus**

Käesoleva eeskirja nõuete rikkujat karistatakse vastavalt kehtivale seadusandlusele.

**8. Rakendussätted**

8.1. Kuni ühisveevärgi ja -kanalisatsiooni arendamise kava kehtestamiseni on erandina lubatud kasutada reovee kohtkäitlusviisidest reovee kogumist kogumismahutisse olemasolevate elurajoonide tihendamisel uute ja rekonstrueeritavate ehituste püstitamisel.

Viimsi valla üldplaneeringuga määratud uutel hoonestusaladel toimub ühisveevärgi ja kanalisatsiooni arendamine vastavalt kehtestatud detailplaneeringule.

8.2. Viimsi valla kanaliseerimata piirkondades, kuhu on planeeritud rajada ühiskanalisatsioon ning kus funktsioneerivad enne 01.01.2000.a rajatud kohtkäitlussüsteemid ja juhul, kui ei ole otsest ohtu keskkonnale ja elanike tervisele, hakkab käesolev eeskiri vastavate kinnistute suhtes täies mahus kehtima pärast antud piirkonna ühiskanalisatsiooni valmimist.

8.3. Varem väljastatud veeheite load kehtivad käesoleva eeskirja kohaste reovee kohtkäitluslubadena.

8.4. Käesolev määrus avaldatakse ajalehes "Viimsi Teataja", Viimsi valla elektroonilisel kodulehel ja Riigi Teataja elektroonilises andmekogus.

8.5. Käesolev määrus jõustub kümnendal päeval pärast avaldamist ajalehes "Viimsi Teataja".

[Muudetud - Viimsi Vallavolikogu 14.11.2006 määrusega nr 41 - jõust.17.11.2006]

Madis Saretok

Volikogu esimees

Lisa 1  
Taotlus registreeritud  
"\_\_" \_\_\_\_\_\_\_\_\_\_ 2005  
\_\_\_\_\_\_\_\_\_\_\_\_\_\_\_\_\_\_\_  
ametnik, allkiri, pitsat

|  |  |  |
| --- | --- | --- |
|  | | |
| Taotlus | | |
|  | | |
| kohtkäitluse projekteerimiseks | | |
| täidab taotleja kahes eksemplaris | | |
|  | | |
| Loa taotleja: | | |
| 1. Nimi............................................................. | | isikukood................................................. |
| 2. Aadress........................................................... | | telefon..................................................... |
| 3. Kinnistu aadress........................................... | | katastrinumber.......................................... |
| 4. Kinnistu suurus..........................m2 | maakasutuse sihtotstarve.......................................... | |
|  | |  |
| Kinnistul kavandatava tegevuse kirjeldus | | |
| ....................................................................................................................................................... | | |
| ....................................................................................................................................................... | | |
| .......................................................... | | |
|  | | |
| Kavandatava kohtkäitluse kirjeldus | | |
| ....................................................................................................................................................... | | |
| ....................................................................................................................................................... | | |
| .......................................................... | | |
|  | | |
| Kavandatav veetarbimine | | |
| m3/aastas..................................................................................................................... | | |

Lisa: kinnistu plaan

Lisa 2  
Taotlus registreeritud  
"\_\_"\_\_\_\_\_\_\_\_\_\_\_ 2005  
\_\_\_\_\_\_\_\_\_\_\_\_\_\_\_\_\_\_  
ametnik, allkiri, pitsat

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | | | | | | | | | | | | | | | |
| TAOTLUS | | | | | | | | | | | | | | | |
|  | | | | | | | | | | | | | | | |
| Reovee kohtkäitlusloa saamiseks | | | | | | | | | | | | | | | |
| täidab taotleja kahes eksemplaris | | | | | | | | | | | | | | | |
|  | | | | | | | | | | | | | | | |
|  | | | | | | | | | | | | | | | |
| Loa taotleja: | | | | | | | | | | | | | | | |
| 1. Nimi............................................................. | | | | | | | | | | isikukood.................................... | | | | | |
| 2. Aadress........................................................... | | | | | | | | | | telefon........................................ | | | | | |
| 3. Kinnistu aadress................................................ | | | | | | | | | | katastri number............................. | | | | | |
| 4. Kinnistu suurus..........................m2 | | | | | | | | | | maakasutuse sihtotstarve.................. | | | | | |
| 5. Hoonete kasutusotstarve....................................... | | | | | | | | | | suletud brutopind.........................m2 | | | | | |
|  | | | | | | | | | | | | | | | |
| Veekasutus kokku .................... m3/aastas\* s.h.: | | | | | | | | | | | | | | | |
| Ühisveevärgist (m3) | | | | Kaevust, kinnistul, | | | Mujalt (m3) | | | | | | Märkusi | | |
|  | | | | sügavus ........m (m3) | | | ................................ | | | | | |  | | |
|  | | | |  | | | Kaevu asukoht | | | | | |  | | |
|  | | | |  | | |  | | | | | |  | | |
|  | | | |  | | |  | | | | | |  | | |
|  | | | | | | | | | | | | | | | |
| \*olemasolevatel ehitistel vastavalt veemõõtja näidule | | | | | | | | | | | | | | | |
|  | | | | | | | | | | | | | | | |
| Taotlen luba reovee kohtkäitluseks .....................m3/aastas alljärgnevalt: | | | | | | | | | | | | | | | |
| Reovee tekkekoht | Käitlusviis | Köögiplokk | | | Saun, vann, dušš | | | WC, kuivkäimla | | | Bassein | | | Ettevõtlus ja muud | |
| 1 | | | 2 | | | 3 | | | 4 | | | 5 | | | 6 |
|  | | |  | | |  | | |  | | |  | | |  |
| Väljavedu -VV | | |  | | |  | | |  | | |  | | |  |
| Immutamine - | | |  | | |  | | |  | | |  | | |  |
| IK ;IV, HI; KOM | | |  | | |  | | |  | | |  | | |  |
| Veekogusse - VK | | |  | | |  | | |  | | |  | | |  |
| või | | |  | | |  | | |  | | |  | | |  |
| sadeveesüsteemi -SS | | |  | | |  | | |  | | |  | | |  |
| juhtimine | | |  | | |  | | |  | | |  | | |  |
|  | | | | | | | | | | | | | | | |
| Märkused: | | | | | | | | | | | | | | | |
| 1.ülearune lahtris 3 ja lahtris 4 läbi kriipsutada, puuduv märkida lahtrisse 6. | | | | | | | | | | | | | | | |
| 2.IK-imbkaev; IV-imbväljak; HI-hajusimmutamine (kastmine); KOM-komposteerimine. | | | | | | | | | | | | | | | |
| 3. Imbkaevude kasutamine ei ole lubatud uutel ja rekonstrueeritavatel objektidel. | | | | | | | | | | | | | | | |
|  | | | | | | | | | | | | | | | |
| Taotluse esitan: | | | | | | | | | | | | | | | |
| (vajalik alla kriipsutada) | | | | | | | | | | | | | | | |
| 1. ehitamiseks | | | | | | | | | | | | | | | |
| 2.eeskirja p.8.2 täitmiseks | | | | | | | | | | | | | | | |
| 3.varasema loa pikendamiseks | | | | | | | | | | | | | | | |
|  | | | | | | | | | | | | | | | |
| Lisad:  1. Kinnistu plaan (tuleb esitada vastavalt eeskirja p. 3.1 ja p. 3.2) | | | | | | | | | | | | | | | |
| 2. Kinnistul paiknevate ehitiste projekt | | | | | | | | | | | | | | | |
| 3. Kinnistu omaniku allkiri................................ | | | | | | | | | | | | | | | |
| "......."..........................................200....a | | | | | | | | | | | | | | | |
|  | | | | | | | | | | | | | | | |

Lisa 3

|  |  |  |  |  |  |  |
| --- | --- | --- | --- | --- | --- | --- |
| Viimsi Vallavalitsus | | | | | | |
| Reovee kohtkäitlusluba | | | | | | |
|  | | | | | | |
| Loa saaja:.................................................................................................................................... | | | | | | |
| Nimi.......................................................................................................................................... | | | | | | |
| Kohtkäitluse aadress................................................................................................................. | | | | | | |
|  | | | | | | |
| Lubatud kohtkäitlemise viis s.h. lubatud veeheide: | | | | | | |
|  | | | | | | |
| Käitluse viis | | Reovee tekkekoht | | | | Kogus m3/aastas |
|  | | Märgituna vastaval real: köögiplokk, saun, vann, dušš, WC, kuivkäimla, bassein jne. | | | |  |
| 1.Väljavedu purgimiskohta | |  | | | |  |
| 2.Immutamine s.h.: -imbkaevus -imbväljakul -hajusimmutamine (kastmine) | |  | | | |  |
| 3.Komposteerimine | |  | | | |  |
| Veekogusse(..................) | |  | | | |  |
| nimetus | |  | | | |  |
| või sadeveesüsteemi juhtimine | |  | | | |  |
|  | | | | | | |
| Märkus: Lubamatu käitluse kohta tehakse märge "keelatud" | | | | | | |
|  | | | | | | |
| Tingimused: | | | | | | |
| 1. Nõuded reovee eelpuhastuse, samuti kohtkäitluse aja kohta ...............................................  .............................................................................................................. | | | | | | |
| 2. Arvestust pidada veetarbimise kohta. | | | | | | |
| 3. Tõendusdokumendid veetarbimise ja reovee äraveo kohta säilitada jooksvalt kahe aasta jooksul. | | | | | | |
| 4. Kohtkäitlusluba on kehtiv koos taotlusega. | | | | | | |
| 5. Muud nõuded.....................................................................................................................  .............................................................................................................. | | | | | | |
| Luba antud....................................................... | | | | Luba pikendatud............................................. | | |
| tähtajani | | | | tähtajani | | |
|  | | | |  | | |
| .............................................................. | | | | .............................................................. | | |
| ametnik(nimi, allkiri) | | | | ametnik(nimi, allkiri) | | |
|  | | | |  | | |
| .................................200.....a | | | | .................................200.....a | | |
| Kuupäev | (pitsat) | | Kuupäev | | (pitsat) | |
|  | | | | | | |